Nacia Parko Sekvoja

eta|la monto *Moro Rock* estas panorama rigardejo centre de la parko

La **Nacia Parko Sekvoja** –  - situas en la suda parto de la montaro Sierra Nevada, en la oriento de la ŝtato Kalifornio en Usono. La parko ekfunkciis dum la jaro 1890 kiel dua nacia parko de Usono, post la Nacia Parko Yellowstone. La parka areo kovras ... kvadratajn kilometrojn, kaj ĝia reliefo inkluzivas diferencon de ... metroj inter la plej malalta kaj plej alta punkto de la parko. Parto de la nacia parko kaj de la montaro Sierra Nevada estas la monto Mount Whitney (4418 metroj super la marnivelo), la plej alta monto de Usono ekster la ŝtato Alasko.

La parko troviĝas tuj sude de la Nacia Parko Reĝa Kanjono kaj fakte la du parkoj konsistigas unuecan arbaran teritorion – ili estas komune administrataj kaj ofte kune nomataj "Naciaj Parkoj Sekvoja kaj Reĝa Kanjono" (angle *Sequoia and Kings Canyon National Parks*).

La nacia parko plej famas pro siaj gigantaj sekvojaj arboj, inter kiuj estas la arbo "generalo Sherman", la plej granda arbo tutmonde. Multaj el tiuj arboj kune kreskas en la "giganta arbaro" (angle *Giant Forest*), kiu sume enhavas kvin el la dek plej grandaj arboj tutmonde (kalkulante laŭ la ligna volumeno de la arboj).

## Vizitado 
La plej multaj vizitantoj eniras la parkon tra la suda enirejo proksime de la urbeto *Three Rivers*, piede de la monto *Ash*, en alteco de ... metroj super la marnivelo. Tie troviĝas ekologia sistemo el arbaroj de bluaj kverkoj, herbejoj kaj malkrutaj riveraj valoj. Pli profundiĝante en la parkon, en pli granda alteco la pejzaĝo iĝas pli montare arbara, kaj dominas koniferoj. Inter la montaraj pinoj kaj sekvojoj, ĝis la fino de printempo kaj komenco de somero videblas restoj de vintra neĝo, kiuj post degelo malkovrigas etajn interarbajn herbejojn. En tiuj pli altaj partoj de la parko multas cervoj, sciuroj kaj amerikaj nigraj ursoj, kiuj jam nemalofte ŝtelis manĝaĵojn el aŭtoj enŝlosite lasitaj de senatentaj vizitantoj.

## Bildaro 

Image:United States - California - Sequoia National Park - 01.jpg
Image:United States - California - Sequoia National Park - 02.jpg
Image:United States - California - Sequoia National Park - 05.jpg
Image:United States - California - Sequoia National Park - 06.jpg
Image:United States - California - Sequoia National Park - 07.jpg
Image:United States - California - Sequoia National Park - 08.jpg
Image:United States - California - Sequoia National Park - 09.jpg
Image:United States - California - Sequoia National Park - 11.jpg
Image:United States - California - Sequoia National Park - 12.jpg
Image:United States - California - Sequoia National Park - 13.jpg
Image:United States - California - Sequoia National Park - 15.jpg
Image:United States - California - Sequoia National Park - 16.jpg
Image:United States - California - Sequoia National Park - 17.jpg

## Vidu ankaŭ 
* Naciaj parkoj de Usono
* 1103 Sekvojo

## Eksteraj ligiloj 
* oficiala retejo de la "Naciaj Parkoj Sekvoja kaj Reĝa Kanjono"
* reta kamerao de la nacia parko 
* reta mapo 
* fotoj de la nacia parko 
* panoramaj, 360-gradaj fotoj de la parko

Dosiero:Crabtree Meadows.jpg|herbejo *Crabtree Meadows*, okcidente de *Mount Whitney*
Dosiero:KaweahGap.jpg|la montogrimpa vojo *High Sierra Trail* donas panoraman vidaĵon de la Sierra Nevada
Dosiero:Crystal Cave.jpg|stalaktitoj en la "marmora halo" de la "kristala kavo" (*Crystal Cave*) en la parko
Dosiero:Crescent Meadow.jpg|la "lunarka herbejo" (*Crescent Meadow*) en la "giganta arbaro"

Sekvoja
Kategorio:Mondaj heredaĵoj en Usono